
RAPORT COMUN

asupra proiectului de Lege pentru completarea art.9 din Legea nr.164/2001 privind pensiile militare de stat, republicată
1. În conformitate cu prevederile art. 95 din Regulamentul Camerei Deputaţilor, republicat, Comisia pentru apărare, ordine publică şi siguranţă naţională şi Comisia pentru muncă şi protecţie socială au fost sesizate spre dezbatere, în procedură obişnuită, cu proiectul de Lege pentru completarea art.9 din Legea nr.164/2001 privind pensiile militare de stat, republicată, trimis cu adresa  nr. PL-x. 74 din 19 februarie 2007.

La întocmirea prezentului raport Comisiile au avut în vedere:

· avizul favorabil al Consiliul Legislativ (nr.1288/21.09.2006)
· avizul favorabil al Comisiei pentru buget, finanţe şi bănci (nr.60/05.03.2007)
· punctul de vedere favorabil al Guvernului (nr.3210/23.102.006).

Proiectul de lege are ca obiect de reglementare completarea art.9 din Legea nr.164/2001 privind pensiile militare de stat, republicată, cu modificările şi completările ulterioare, în sensul extinderii reglementărilor privind locurile de muncă şi activităţile cu condiţii deosebite şi speciale la cadrele militare care şi-au desfăşurat activitatea în condiţii similare şi s-au pensionat înainte de 1 aprilie 2001, data intrării în vigoare a acestei legi.  

2. Proiectul de lege face parte din categoria legilor organice, potrivit art.73 alin.(3) lit.p) din Constituţia României, republicată.
3. La dezbateri au participat, în conformitate cu prevederile art. 54 şi 55 din Regulamentul Camerei Deputaţilor, republicat:

· domnul lt.col. Mihai Dănilă – consilier juridic, în cadrul Direcţiei Legislaţie şi Asistenţă Juridică şi domnul col. Marian Constantin – şeful Secţiei Pensii din cadrul Direcţiei Financiar-Contabile a Ministerului Apărării. 
4. În conformitate cu prevederile art.61 şi art.63 din Regulamentul Camerei Deputaţilor, Comisiile au dezbătut proiectul de lege în şedinţe separate. La şedinţa Comisiei pentru apărare, ordine publică şi siguranţă  naţională din data de 27 februarie 2007 au fost prezenţi 21 de deputaţi din totalul de 24 de membri, iar la şedinţa Comisiei pentru muncă şi protecţie socială din data de 14 martie 2007 au fost prezenţi 18 deputaţi din totalul de 19 de membri ai acesteia.
5. Proiectul de lege a fost adoptat de Senat în şedinţa din 13 februarie 2007.
6. Potrivit prevederilor art.75 din Constituţia României, republicată, şi ale art.92 alin. (9) pct. 1 din Regulamentul Camerei Deputaţilor, Camera Deputaţilor este Cameră decizională.

În urma finalizării dezbaterilor, cu unanimitate de voturi, Comisiile propun Plenului Camerei Deputaţilor adoptarea cu modificări a prezentului proiect de lege, după cum urmează:
I. Amendamente  admise

	Nr. crt.
	Text iniţial

Legea nr.164/2001
	Text Senat 
	Text propus de Comisii

(autorul amendamentului)
	Motivarea

amendamentelor propuse


	0
	1
	2
	3
	4

	1
	___

	Titlul legii

LEGE

pentru completarea art.9 din Legea nr.164/2001 privind pensiile militare de stat, republicată

	1. Titlul legii se modifică şi va avea următorul cuprins:

„LEGE

pentru completarea art.9 din Legea nr.164/2001 privind pensiile militare de stat”

Autori: Comisia pentru apărare şi Comisia pentru muncă


	S-a eliminat termenul „republicată” din cuprinsul titlului, pentru respectarea normelor de tehnică legislativă.

	2
	___

	ARTICOL UNIC. Art.9 din Legea nr.164/2001 privind pensiile militare de stat, republicată în Monitorul Oficial al României, Partea I, nr. 748 din 14 octombrie 2002, cu modificările şi completările ulterioare, se completează cu un nou  alineat, alin. (5), cu următorul cuprins:  

„(5) Prevederile alin.(1) - (3) sunt aplicabile, după caz, şi cadrelor militare care aveau calitatea de pensionari militari la data intrării în vigoare a prezentei legi.”


	2. Articolul unic al legii devine articol I şi se modifică după cum urmează:

„Art.I. – La articolul 9 din Legea nr.164/2001 privind pensiile militare de stat, republicată în Monitorul Oficial al României, Partea I, nr. 748 din 14 octombrie 2002, cu modificările şi completările ulterioare, după alineatul (4) se introduce un nou alineat, alin.(5), cu următorul cuprins:”

Nemodificat
Autor: Comisia pentru apărare 
	Pentru respectarea normelor de tehnică legislativă.



	3
	___

	___

	3. După articolul I se introduc trei articole noi, art.II - IV, cu următorul cuprins:

„Art.II. – Drepturile de pensie recalculate conform art.9 alin.(5) din Legea nr.164/2001 privind pensiile militare de stat, republicată, cu modificările şi completările ulterioare, se acordă şi se plătesc de la data intrării în vigoare a prezentei legi, în termenul legal de prescripţie.

Art.III. – Prezenta lege intră în vigoare la 1 ianuarie 2008. Documentele necesare stabilirii dreptului de pensie se pot depune de la data publicării legii.

Art.IV. - Legea nr.164/2001 privind pensiile militare de stat, republicată în Monitorul Oficial al României, Partea I, nr.748 din 14 octombrie 2002, cu modificările şi completările ulterioare, precum şi cu completările aduse prin prezenta lege, se va republica în Monitorul Oficial al României, Partea I, dându-se textelor o nouă numerotare.”
Autor: Comisia pentru apărare


	Pentru respectarea normelor de tehnică legislativă.

Pentru ca fondurile necesare să fie prevăzute în bugetul pe anul 2008, iar solicitanţii să dispună de o perioadă de timp corespunzătoare  pentru depunerea actelor. 

Pentru respectarea normelor de tehnică legislativă.

Preşedinte,

